Thresor de la langue françoise/Sapper
# Thresor de la langue françoise/Sapper

Sapper, actiu. acut. Vient de ce mot Italien Zappa, Qui est l'instrument dequoy l'on fouyt en terre, ainsi sapper c'est fouyr par le pied & fondement dans terre, & par metaphore on dit sapper vne muraille, vne tour, quand on luy fait euaser le fondement, soit fouyssant la terre soubs iceluy fondement, pour puis apres, le soustenir sur des pieux, & y mettre le feu pour la faire renuerser sans danger de ceux qui l'ont sappée : ou bien en esbreschant le fondement pour y mettre de la pouldre pour la faire culbuter, la demolir par le pied, Murum suffodere, Le contraire est Resapper.

